section_heading: Rani život
paragraph_text: Rođen je 28. studenog 1943. u Los Angelesu. Majka mu je bila tajnica Adele Fox (30. kolovoza 1916. – 4. listopada 1988.), a otac internist Irving George Newman (28. studenog 1913. – 1. veljače 1990.).<ref> U New Orleansu je živio sve do svoje 11. godine. Rođen je na isti dan kao i njegov otac. S očeve strane obitelji imao je baku Lubu (rođ. Koskoff) (21. srpnja 1883. – 3. ožujka 1954.), djeda Michaela Newmana (1874. – 1948.) i tri strica koji su također poznati hollywoodski skladatelji: Alfred Newman, Lionel Newman i Emil Newman. Newmanovi rođaci Thomas, Maria, David i Joey također su filmski skladatelji. Studirao je glazbu na Sveučilištu u Kaliforniji. Od studija je odustao premda mu je preostao samo još jedan semetar za dobivanje bakalaureata iz društvenih i humanističkih znanosti.<ref> Cijela obitelj su mu Židovi, no judaizam se nije značajno prakticirao u Newmanovu kućanstvu; u međuvremenu je postao ateist.<ref><ref>